《峡山飞来寺 其一》
明代·岑万

地僻秋仍暑，江回积雨深。安生长独往，帝子竟何心。

香火诸天上，藤萝两岸阴。慈航似许借，惠远在高岑。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。